CELEX: 32017R0992
Language: sl
Date: 2017-06-12 00:00:00
Title: Izvedbena uredba Komisije (EU) 2017/992 z dne 12. junija 2017 o spremembi Izvedbene Uredbe (EU) 2016/2148 v zvezi s črtanjem sklicev na Republiko Belorusijo

13.6.2017   
            
            
               SL
            
            
               Uradni list Evropske unije
            
            
               L 149/66
            
         IZVEDBENA UREDBA KOMISIJE (EU) 2017/992
   z dne 12. junija 2017
   o spremembi Izvedbene Uredbe (EU) 2016/2148 v zvezi s črtanjem sklicev na Republiko Belorusijo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) 2015/936 Evropskega parlamenta in Sveta z dne 9. junija 2015 o skupnih pravilih za uvoz tekstilnih izdelkov iz nekaterih tretjih držav, ki jih ne urejajo dvostranski sporazumi, protokoli ali drugi dogovori ali druga posebna uvozna pravila Unije (1), ter zlasti člena 17(3) in (6) in člena 21(2) Uredbe,
   ob upoštevanju naslednjega:
   
               (1)
            
            
               Uredba (EU) 2015/936 je določila količinske omejitve za uvoz nekaterih tekstilnih izdelkov s poreklom iz nekaterih tretjih držav, ki se dodelijo po načelu „prvi prispe, prvi dobi“.
            
         
               (2)
            
            
               Uredba (EU) 2017/354 Evropskega parlamenta in Sveta (2) razveljavlja avtonomne kvote za uvoz tekstila in oblačil s poreklom iz Republike Belorusije.
            
         
               (3)
            
            
               Pravila o upravljanju količinskih kvot iz Izvedbene uredbe Komisije (EU) 2016/2148 (3) so zastarela glede tekstila in oblačil s poreklom iz Republike Belorusije. Navedeno izvedbeno uredbo bi bilo zato treba ustrezno spremeniti.
            
         
               (4)
            
            
               Ukrepi iz te uredbe so v skladu z mnenjem Odbora za tekstil, ustanovljenega s členom 30 Uredbe (EU) 2015/936 –
            
         SPREJELA NASLEDNJO UREDBO:
   Člen 1
   V Prilogi I k Izvedbeni uredbi (EU) 2016/2148 se črta tabela, ki se nanaša na Republiko Belorusijo.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. junija 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 160, 25.6.2015, str. 1.
   
      (2)  Uredba (EU) 2017/354 Evropskega parlamenta in Sveta z dne 15. februarja 2017 o spremembi Uredbe (EU) 2015/936 o skupnih pravilih za uvoz tekstilnih izdelkov iz nekaterih tretjih držav, ki jih ne urejajo dvostranski sporazumi, protokoli ali drugi dogovori ali druga posebna uvozna pravila Unije (UL L 57, 3.3.2017, str. 31).
   
      (3)  Izvedbena uredba Komisije (EU) 2016/2148 z dne 7. decembra 2016 o določitvi pravil za upravljanje in razdelitev tekstilnih kvot, določenih za leto 2017 v skladu z Uredbo (EU) 2015/936 Evropskega parlamenta in Sveta (UL L 333, 8.12.2016, str. 32).